ทางหลวงแผ่นดินหมายเลข 1117

**ทางหลวงแผ่นดินหมายเลข 1117 (คลองแม่ลาย–อุ้มผาง)** มีระยะทาง  จากเดิมที่ก่อสร้างแล้วเสร็จไปแล้ว  เริ่มต้นจากอำเภอเมือง จังหวัดกำแพงเพชร และสิ้นสุดกิโลเมตรที่ 93 ในช่องเย็น อำเภออุ้มผาง จังหวัดตาก

## ประวัติ
ทางหลวงแผ่นดินหมายเลข 1117 (คลองแม่ลาย–อุ้มผาง) เป็นทางหลวงที่สร้างขึ้นตามพระราชกฤษฎีกากำหนดแนวทางหลวงที่จะสร้างทางหลวงจังหวัด สายแยกทางหลวงแผ่นดินหมายเลข 1 - บ้านคลองลาน พ.ศ. 2520 ในสมัยที่ นายธานินทร์ กรัยวิเชียร เป็นนายกรัฐมนตรี ทั้งนี้ ทางหลวงสายนี้ได้ถูกประกาศให้เป็นทางหลวงที่จำเป็นต้องก่อสร้างโดยด่วน  และมีการประกาศให้ทางช่วง บ.คลองลาน-อุ้มผาง  มีความจำเป็นต้องสร้างเร่งด่วนในเวลาต่อมาด้วย เนื่องจากเป็นทางสายยุทธศาสตร์ในการปราบปรามขบวนการคอมมิวนิสต์ในเขต อำเภอคลองลาน จังหวัดกำแพงเพชร และ อำเภออุ้มผาง จังหวัดตาก และเมื่อเหตุการณ์ความไม่สงบยุติลง ทางหลวงสายนี้ได้ยุติการก่อสร้างไว้ที่กิโลเมตรที่ 115 ตามมติที่ประชุมคณะกรรมการความมั่นคงภาคที่ 3 ด้วยเหตุผลเกี่ยวกับสิ่งแวดล้อม ทั้งนี้ ได้มีการตั้งกระทู้ถามในสภาผู้แทนราษฎรเพื่อให้ทบทวนการสร้างถนนสายนี้ต่อให้เสร็จในปี พ.ศ. 2547 แต่ไม่มีการเห็นชอบ ดังนั้น ตั้งแต่หลักกิโลเมตรที่ 115 ถึง 135 จึงไม่มีถนนเชื่อมต่อถึงอำเภออุ้มผาง

## เขตการควบคุม

## ความสำคัญ
ทางหลวงแผ่นดินหมายเลข 1117 เป็นทางหลวงสายสำคัญที่ใช้ในการเดินทางของประชาชนในเขตอำเภอคลองลาน จังหวัดกำแพงเพชร และเป็นทางหลวงที่นักท่องเที่ยวใช้เดินทางเข้าสู่อุทยานแห่งชาติแม่วงก์ และ อุทยานแห่งชาติคลองลาน

## การคัดค้านและสนับสนุน

### การคัดค้าน
thumb|ผืนป่าในบริเวณใกล้เคียงแนวทางที่ปิดใช้งาน
ทางหลวงแผ่นดินหมายเลข 1117 ถูกคัดค้านการก่อสร้างต่อให้เสร็จสมบูรณ์เนื่องจากจะส่งผลกระทบต่อธรรมชาติภายในอุทยานแห่งชาติแม่วงก์ และอุทยานแห่งชาติคลองลาน ซึ่งระยะทางถูกก่อสร้างไปแล้วจนถึงกิโลเมตรที่ 115 ยังเหลือระยะทางการก่อสร้างตามแผนอีก  จะบรรจบกับตัวอำเภออุ้มผาง ซึ่งระยะทางตั้งแต่กิโลเมตรที่ 93 ถึง 115 ถูกทิ้งร้างตั้งแต่ปี พ.ศ. 2530 ทำให้ปัจจุบันแนวถนนดังกล่าวกลับคืนสู่สภาพป่า 

หากมีการก่อสร้างต่อตามแผนจะต้องเริ่มสร้างใหม่ตั้งแต่กิโลเมตรที่ 93 ไปจนถึงกิโลเมตรที่ 143 จะต้องแบ่งผืนป่าตะวันตกออกเป็น 2 ส่วน คือส่วนบนได้แก่อุทยานแห่งชาติคลองลาน อุทยานแห่งชาติคลองวังเจ้า ตอนบนของเขตรักษาพันธุ์สัตว์ป่าอุ้มผาง และส่วนล่างคือผืนป่าตะวันตก ซึ่งเชื่อมโยงกับผืนป่ามรดกโลก คือ เขตรักษาพันธุ์สัตว์ป่าห้วยขาแข้งและเขตรักษาพันธุ์สัตว์ป่าทุ่งใหญ่นเรศวรตามการรายงานของมูลนิธิสืบ นาคะเสถียร นอกจากนี้ยังส่งผลกระทบต่อพื้นที่ต้นน้ำชั้น 1A แหล่งที่อยู่อาศัยของสัตว์ป่าหายากและใกล้สูญพันธุ์อย่างเสือโคร่งตามการวิจัยของกรมป่าไม้ และเขตทางชีวภูมิศาสตร์

ในวันที่ 20 มีนาคม พ.ศ. 2560 เขตรักษาพันธุ์สัตว์ป่าอุ้มผางได้บันทึกภาพเสือดำในกล้องดักถ่ายภาพ บริเวณแนวทางหลวงแผ่นดินหมายเลข 1117 ซึ่งคืนสภาพเป็นป่าสมบูรณ์แล้ว

อีกเหตุผลหลักในการต่อต้านการก่อสร้างเส้นทางให้แล้วเสร็จ คือเส้นทางดังกล่าวจะกระตุ้นการบุกรุกพื้นที่เกษตรกรรมเข้ามาตามแนวเส้นทาง ส่งผลกระทบต่อผืนป่าและระบบนิเวศภายในเขตอนุรักษ์

### การสนับสนุน
ทางหลวงแผ่นดินหมายเลข 1117 ได้รับการสนับสนุนให้ก่อสร้างต่อให้แล้วเสร็จตลอดแนวเส้นทางมาอย่างยาวนาน นำโดยผู้นำชุมชนคือกำนันและผู้ใหญ่บ้าน เพื่อเชื่อมต่อการเดินทางของประชาชนระหว่างปลายทางทั้งสองด้าน โดยในปี พ.ศ. 2547 ได้มีความพยายามในการเสนอให้บูรณะแนวเส้นทางและก่อสร้างให้แล้วเสร็จระหว่างการจัดการประชุม ครม.สัญจรในเดือนกรกฎาคม โดยเสนอถึงข้อดีที่จะช่วยลดระยะทางในการเดินทางไปยังอำเภออุ้มผางลงประมาณ 200 กิโลเมตร ช่วยให้สามารถเข้าถึงบริการต่าง ๆ ของภาครัฐได้ง่ายขึ้น และส่งเสริมการท่องเที่ยว

## อ้างอิง

1117
4-1117
หมวดหมู่:ถนนในจังหวัดกำแพงเพชร
หมวดหมู่:ถนนในจังหวัดตาก